  Анжелика Тихонова корреспондент 22-тӥ инвожое Ижкар «Лучи Победы» огъяросси акция борды итӥськоз. Со Быдӟым Атыкай ожын Вормон понна нюръяськемъёсты буре вайыса ортчоз, ивортэ Ижкар администрацилэн пресс-службаез. Со нуналэ Россиысь герой-каръёсын, ожгар данлыкъя но уж данлыкъя каръёсын кужмо прожекторъёс лэзёзы. Сыӵе акция 1945-тӥ арын Москваын вить тыл юбоослэсь праздник иллюминациез возьматыны луонлык сётоз. Ижкарын прожекторъёсты 23 часын Ялан ӝуась тыл дорын лэзёзы. Со дыре Вормон скверын тылъёсты кысозы, Тодмотэм солдатлы синпелетэз 15 прожектор сиосын югдытозы. Эшшо 10 пала тыл сиос «Пыраклы Россиен» монумент дорын лэзёзы. Соос синпелет шоры но Ижкар тымет вадьсысь инбаме лэземын луозы. «Лучи Победы» огъяросси акция кыкетӥзэ ортче. Ижкар – Уж данлыкъя кар – нырысетӥзэ отчы пыриське Тодэ вайытом, 22-тӥ инвожое Ижкарын кык дунтэк концертъёс ортчозы.  Тегъёс: Мерлык Ижкар Удмуртия БыдӟымАтыкайож буреваён  